CELEX: 32015R1408
Language: lt
Date: 2015-08-19 00:00:00
Title: 2015 m. rugpjūčio 19 d. Komisijos įgyvendinimo reglamentas (ES) 2015/1408 dėl leidimo naudoti DL-metionil-DL-metioniną kaip žuvų ir vėžiagyvių pašarų priedą (Tekstas svarbus EEE)

20.8.2015   
            
            
               LT
            
            
               Europos Sąjungos oficialusis leidinys
            
            
               L 219/3
            
         KOMISIJOS ĮGYVENDINIMO REGLAMENTAS (ES) 2015/1408
   2015 m. rugpjūčio 19 d.
   dėl leidimo naudoti DL-metionil-DL-metioniną kaip žuvų ir vėžiagyvių pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti DL-metionil-DL-metioniną kaip pašarų priedą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti DL-metionil-DL-metioniną kaip visų rūšių vandens gyvūnams skirtą pašarų priedą, skirtiną prie priedų kategorijos „maistiniai priedai“;
            
         
               (4)
            
            
               Europos maisto saugos tarnyba (toliau – Tarnyba) 2015 m. sausio 27 d. priimtoje nuomonėje (2) padarė išvadą, kad siūlomomis naudojimo sąlygomis DL-metionil-DL-metioninas nedaro nepageidaujamo poveikio gyvūnų sveikatai, žmonių sveikatai ar aplinkai ir kad naudojama ši medžiaga gali būti veiksmingas aminorūgšties L-metionino šaltinis žuvų ir vėžiagyvių rūšims. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašaro priedo pašare analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               atlikus DL-metionil-DL-metionino vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą medžiagą;
            
         
               (6)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą medžiagą, priklausančią priedų kategorijai „maistiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 19 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  EFSA Journal 2015;13(2):4012.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis yra 12 %
               
            
                  
                     Maistinių priedų kategorija. Aminorūgštys, jų druskos ir analogai.
                  
               
            
                  3c306
               
               
                  —
               
               
                  DL-metionil-DL-metioninas
               
               
                  
                     Priedo sudėtis
                  
                  Cheminės sintezės būdu gaunami kristaliniai milteliai, kuriuose yra bent 93 % DL-metionil-DL-metionino, ne daugiau kaip 3 % DL-metionino ir ne daugiau kaip 3 % natrio sulfato (sausos medžiagos)
                  
                     Veikliosios medžiagos apibūdinimas
                  
                  DL-metionil-DL-metioninas (2-[(2-amino-4-metilsulfanilbutanoil)amino]-4-metilsulfanilbutano rūgštis)
                  Cheminė formulė: C10H20N2O3S2
                  
                  CAS numeris: 52715-93-2
                  
                     Analizės metodas
                      (1)
                  
                  Siekiant apskaičiuoti DL-metionil-DL-metionino kiekį pašarų priede naudojamas atvirkštinių fazių efektyviosios skysčių chromatografijos metodas, taikant fotometrinio aptikimo būdą, esant 205 nm (RP-HPLC-UV).
                  Siekiant apskaičiuoti DL-metionil-DL-metionino kiekį premikse, kombinuotajame pašare ir pašarinėse žaliavose naudojama jonų mainų chromatografija, taikant pokolonėlinio antrinių junginių gavimo ir fotometrinio aptikimo būdą, esant 570 nm (IEC-UV).
               
               
                  Žuvys ir vėžiagyviai
               
               
                  —
               
               
                   
               
               
                   
               
               
                  Drėgnis turi būti nurodytas etiketėje.
               
               
                  2025 m. rugsėjo 9 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.